《次韵余太常观国招抚江南航海至新会八首 其五》
元代·罗蒙正

绣斧承恩霄汉间，节旌南去几时还。苍茫析木津头路，缥缈云时海上山。

禁苑花浓今正发，扶桑弓健旧曾弯。并游群俊长相忆，逸驾重来许共攀。

作者简介：广州新会人，字希吕。博学强记。弱冠从罗斗明学诗，有名于时。檄为高州学正，后以荐授南恩州教授，州判吴元良欲用为幕官，力辞不就。有《希吕集》。